U-I-25/24, Up-157/24
Natisni
Opravilna št.:
U-I-25/24, Up-157/24
Datum odločitve:
2. 10. 2025
ECLI:
ECLI:SI:USRS:2025:U.I.25.24
Akt:
Zakon o prekrških (Uradni list RS, št. 29/11 – uradno prečiščeno besedilo, 21/13, 111/13, 32/16 in 38/24) (ZP-1), 12. odst. 202.d čl.

Ustavna pritožba zoper III. točko sklepa Okrajnega sodišča na Jesenicah št. EPVD 73/2023 z dne 11. 9. 2023 

Ustavna pritožba zoper sklep Višjega sodišča v Ljubljani št. EPVDp 160/2023 z dne 9. 11. 2023 v zvezi s sklepom Okrajnega sodišča na Jesenicah št. EPVD 73/2023 z dne 29. 9. 2023
Izrek:
Ustavna pritožba zoper III. točko sklepa Okrajnega sodišča na Jesenicah št. EPVD 73/2023 z dne 11. 9. 2023 se zavrže.
Ustavna pritožba zoper sklep Višjega sodišča v Ljubljani št. EPVDp 160/2023 z dne 9. 11. 2023 v zvezi s sklepom Okrajnega sodišča na Jesenicah št. EPVD 73/2023 z dne 29. 9. 2023 se zavrže.
Pobuda za začetek postopka za oceno ustavnosti dvanajstega odstavka 202.d člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 32/16 in 38/24) se zavrže.
Evidenčni stavek:
Kljub pritožnikovemu predlogu, naj Ustavno sodišče izjemoma odloča o nedovoljeni ustavni pritožbi, Ustavno sodišče ustavno pritožbo zavrže, če ne gre za posebej utemeljen primer.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS. 
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.a.2.4, 55.b.1.3, 55.b.1.4, , Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
Gregor Korošec, Begunje na Gorenjskem
Datum vloge:
9. 2. 2024
Vrsta odločitve:
sklep
Vrsta rešitve:
zavrženje
Dokument:
US34235
Dokument v PDF obliki:
U-I-25-24, Up-157-24.pdf
148 KB
Prenesite datoteko
U-I-25/24-7
Up-157/24-11
2. 10. 2025
SKLEP
Ustavno sodišče je v postopkih za preizkus ustavne pritožbe in pobude Gregorja Korošca, Begunje na Gorenjskem
,
ki ga zastopa Odvetniška pisarna Sever, d. o. o., Radovljica, na seji 2. oktobra 2025
sklenilo:
1. Ustavna pritožba zoper III. točko sklepa Okrajnega sodišča na Jesenicah št. EPVD 73/2023 z dne 11. 9. 2023 se zavrže.
2. Ustavna pritožba zoper sklep Višjega sodišča v Ljubljani št. EPVDp 160/2023 z dne 9. 11. 2023 v zvezi s sklepom Okrajnega sodišča na Jesenicah št. EPVD 73/2023 z dne 29. 9. 2023 se zavrže.
3.
Pobuda za začetek postopka za oceno ustavnosti dvanajstega odstavka 202.d člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 32/16 in 38/24) se zavrže.
OBRAZLOŽITEV
A.
1. Pritožnik vlaga ustavno pritožbo zoper III. točko sklepa Okrajnega sodišča na Jesenicah z dne 11. 9. 2023, s katerim je to sodišče ugodilo njegovemu predlogu za odlog izvršitve prenehanja veljavnosti vozniškega dovoljenja. Meni, da je v sklepu določena preizkusna doba 18 mesecev predolga.
2. Izpodbija tudi sklep Višjega sodišča v Ljubljani z dne 9. 11. 2023 v zvezi s sklepom Okrajnega sodišča na Jesenicah z dne 29. 9. 2023, s katerim je bila zavržena njegova pritožba zoper III. točko sklepa Okrajnega sodišča na Jesenicah z dne 11. 9. 2023. Zatrjuje, da so mu bile z izpodbijanima sklepoma kršene pravice iz 14., 22., 23. in 25. člena Ustave.
3. Pritožnik vlaga tudi pobudo za začetek postopka za oceno ustavnosti dvanajstega odstavka 202.d člena Zakona o prekrških (v nadaljevanju ZP-1). Zatrjuje, da je v neskladju s 14., 22., 23. in 25. členom Ustave. Svoj pravni interes za pobudo utemeljuje z vloženo ustavno pritožbo zoper navedene sklepe sodišč.
B.
4. V skladu s prvim odstavkom 52. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Navedeni sklep Okrajnega sodišča je bil pritožniku vročen 29. 9. 2023, zagovornici pa že 18. 9. 2023. Ker je pritožnik vložil ustavno pritožbo 6. 2. 2024, je ustavna pritožba prepozna in jo je Ustavno sodišče zavrglo (1. točka izreka).
5. Po prvem odstavku 55.a člena ZUstS ustavna pritožba ni dovoljena, če ne gre za kršitev človekovih pravic ali temeljnih svoboščin, ki bi imela hujše posledice za pritožnika. Po četrti alineji drugega odstavka istega člena ZUstS se šteje, da ne gre za kršitev človekovih pravic ali temeljnih svoboščin, ki bi imela hujše posledice za pritožnika, kadar gre za posamične akte, izdane v zadevah prekrškov. Za taka akta gre v zadevi pritožnika. Pritožnik predlaga izjemno obravnavo ustavne pritožbe skladno s tretjim odstavkom 55.a člena ZUstS. Po tej določbi gre za posebej utemeljen primer, če gre za odločitev o pomembnem ustavnem vprašanju, ki presega pomen konkretne zadeve. Ta pogoj ni izpolnjen. Zato ustavna pritožba ni dovoljena in jo je Ustavno sodišče zavrglo (2. točka izreka).
6. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
7. Izpodbijani dvanajsti odstavek 202.d člena ZP-1 ne učinkuje neposredno. V takem primeru je pravni interes za pobudo za začetek postopka za oceno ustavnosti skladno s stališčem Ustavnega sodišča (sklep št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82) podan, če pobudnik pod pogoji iz 50. do 60. člena ZUstS hkrati vloži tudi ustavno pritožbo zoper posamični akt, izdan na podlagi izpodbijanih predpisov. Pobudnik je svoj pravni interes za začetek postopka za oceno ustavnosti izpodbijane določbe utemeljeval z vloženo ustavno pritožbo, ki jo je Ustavno sodišče zavrglo. Glede na navedeno pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo (3. točka izreka).
C.
8. Ustavno sodišče je sprejelo ta sklep na podlagi  četrte alineje prvega odstavka 55.b člena, tretje alineje prvega odstavka 55.b člena v zvezi s četrto alinejo drugega odstavka 55.a člena ter tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr.
Matej Accetto
, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik